Lotus Exige

Lotus Exige (sebutan: ex-seej) adalah kereta sport 2 pintu, 2 tempat duduk keluaran Lotus Cars. Ia sebenarnya adalah versi coupe bagi Lotus Elise, yang merupakan kereta roadster.

Model Exige asal (pernafasan biasa) dilancarkan pada tahun 2000 dan menggunakan enjin 1.8 L Rover Siri K. Ia menghasilkan 170 bhp dalam keadaan piawai dan 190 bhp bagi versi VHPD. Berbanding Elise, ia mempunyai arca roda lebih besar, pengasing hadapan, spoiler belakang besar serta bumbung gentian kaca.

Pada tahun 2004, Exige Siri 2 telah diperkenalkan. Ia menampilkan enjin Toyota/Yamaha 1.8 L 16 injap DOHC yang menghasilkan 190 bhp bagi enjin Toyota 2ZZ-GE.  Berbanding Elise Siri 2, ia mempunyai pengasing hadapan, bumbung gentian kaca, penutup enjin belakang dan spoiler belakang. Tujuan utama penambahan ciri aerodinamik tersebut ialah untuk menghasilkan lebih daya ke bawah (hampir 100 paun daya ke bawah pada kelajuan 160 km/j pada Exige berbanding hanya 13 paun pada kelajuan 160 km/j pada Elise).

Pada Februari 2005, Lotus mengumumkan pengeluaran 50 buah kereta edisi terhad Exige, menggunakan enjin Toyota dengan pengecas super, yang meningkatkan kuasa kuda kepada 243 bhp. Kereta tersebut hanya boleh didapati dalam pilihan warna kuning dan hitam, mewakili warna rasmi Lotus Sport, serta dilabelkan sebagai 240R. Model tersebut menghasilkan pecutan 0-100 km/j dalam masa 3.9 saat dan 0-160 km/j dalam masa 9.9 saat, dengan kelajuan maksimum 249 km/j.

Spesifikasi Exige 
Menurut Lotus, spesifikasi model standard Exige Siri 2 adalah seperti berikut:

Enjin:

Enjin Toyota, 1796 cc I-4, DOHC dengan VVTL-i (pemasaan dan bukaan injap boleh laras pintar) - Direka oleh Yamaha - Kod enjin: 2ZZ-GE
Lubang/Lejang 82 mm/85 mm
190 bhp (142 kW) @ 7800 rpm
138 ka·lbf (187 N·m) @ 6800 rpm
Nisbah mampatan: 11.5:1

Transmisi: 6 kelajuan, bernisbah rapat dengan klac kering plat tunggal

Berat: 914 kg

Prestasi:

0-100 km/j: 4.7 saat
0-160 km/j: 12.9 saat
Kelajuan maksimum: 237 km/j
Penggunaan bahan api: 11.77 L/100 km di bandar / 9.74 L/100 km di lebuh raya

Spesifikasi Exige S 

Menurut Lotus, spesifikasi model Exige S adalah seperti berikut:

Enjin:

Enjin Toyota, 1796 cc I-4, DOHC with VVTL-i (pemasaan dan bukaan injap boleh laras pintar), dengan pengecas super dan penyejuk perantara
Lubang/Lejang 82 mm/85 mm
218 hp (162.5 kW) @ 7800 rpm
158.6 ka·lbf (215 N·m) @ 5500 rpm
Nisbah mampatan: 11.5:1

Transmisi: 6 kelajuan, bernisbah rapat dengan klac kering plat tunggal

Berat: 935 kg

Prestasi Exige S:

0-100 km/j: 4.1 saat
0-160 km/j): 9.98 saat
Kelajuan maksimum: 238 km/j
Penggunaan bahan api:  11.77 L/100 km di bandar / 9.74 L/100 km di lebuh raya

Rujukan

Pautan luar
 Reviu Exige 265E 
 Rencana menarik mengenai Exige 265E di GreenerMachine.com
 2008 Reviu dan spesifikasi Lotus Exige S 240; Sport Compact Car Magazine 

Exige
Kereta sport